340. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΙΩΝ Αριθ.Α-ΟΙΚ.23013/1911 της 14 Απρ.-4 Μαΐου 2006 (ΦΕΚ Β΄553) Ταξινόμηση και χορήγηση άδειας κυκλοφορίας και κρατικών πινακίδων σε καινουργή  αυτοκίνητα οχήματα μικτού βάρους άνω των 3,5 τόνων που στερούνται ψηφιακού ταχογράφου.  Έχοντας υπόψη τις διατάξεις: 1. Του ν. 2367/1953 (Α΄ 82) «Περί τίτλων κυριότητας, ταξινόμησης αδειών κυκλοφορίας και φορολογίας αυτοκινήτων». 2. Του ν.δ. 1146/1992 (Α΄ 64) «Περί τρόπου μεταβίβασης εμπραγμάτων δικαιωμάτων επί αυτοκινήτων οχημάτων και μοτοσικλετών». 3. Του β.δ. 109/1973 (Α΄ 33) «Περί καθορισμού όρων, προϋποθέσεων και διαδικασίας καταχωρήσεως πάσης συμφωνίας μεταβιβάσεως της κυριότητας ή κτήσεως ετέρου εμπραγμάτου δικαιώματος επί αυτοκινήτων οχημάτων ή μοτοσικλετών, εις το βιβλιάριο μεταβολών κυριότητος και κατοχής τούτων ως και περί ακυρώσεως των αδειών κυκλοφορίας αυτών». 4. Τις διατάξεις του ν. 1959/1991 (Α΄ 123) «Για τις οδικές μεταφορές τις επικοινωνίες και άλλες διατάξεις». 5. Τον Κανονισμό (ΕΟΚ) με αριθμό 3821/1985 του Συμβουλίου, όπως ισχύει, σχετικά με τη συσκευή ελέγχου στον τομέα των οδικών μεταφορών. 6. Τον ν. 2873/2001 (Α΄ 285) «Φορολογικές ελαφρύνσεις και απλουστεύσεις και άλλες διατάξεις». 7. Του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα» που κυρώθηκε με το άρθρο πρώτο του π.δ. 63/2005 (ΦΕΚ Α΄ 98). 8. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρο 1 1. Καινουργή αυτοκίνητα οχήματα ή βάσεις πλαισίου κάθε κατηγορίας, μικτού βάρους άνω των τρεισήμισι (3,5) τόνων, επιτρέπεται να ταξινομηθούν, με αναλογικό ταχογράφο, εφόσον πληρούνται οι παρακάτω προϋποθέσεις: α. Να έχουν εφοδιασθεί με πιστοποιητικό ταξινόμησης μέχρι 28 Απριλίου 2006. β. Να έχουν ισχύουσα έγκριση τύπου αυτοκινήτου οχήματος ή βάσης πλαισίου. 2. Πρόσωπα τα οποία δικαιούνται να προβούν στην ταξινόμηση και την έκδοση άδειας κυκλοφορίας, είναι εκείνα, στο όνομα των οποίων έχει εκδοθεί το πιστοποιητικό ταξινόμησης, σαν αυτοκινήτου οχήματος ή βάσης πλαισίου. Ειδικότερα ταξινόμησης βάσης πλαισίου δικαιούνται και τα πρόσωπα εκείνα στα οποία έχει μεταβιβασθεί, η βάση πλαισίου, σύμφωνα με τις διατάξεις του ν.δ. 1146/1972. Άρθρο 2 1. Προκειμένου να ταξινομηθούν και να χορηγηθεί άδεια κυκλοφορίας, στα αυτοκίνητα οχήματα ή βάσεις πλαισίου, θα πρέπει να υποβληθούν, στην κατά τόπο αρμόδια νομαρχιακή υπηρεσία Μεταφορών και Επικοινωνιών, τα παρακάτω δικαιολογητικά: α. Αίτηση του αιτούντος προσώπου. β. Έγκριση τύπου του αυτοκινήτου οχήματος ή της βάσης πλαισίου. γ. Πιστοποιητικό Ταξινόμησης του αυτοκινήτου οχήματος ή της βάσης πλαισίου. δ. Βιβλιάριο Μεταβολών Κατοχής και Κυριότητος, συμπληρωμένο κατά τις εκάστοτε ισχύουσες διατάξεις. ε. Υπεύθυνη δήλωση του ν. 1599/1986, του προσώπου στο όνομα του οποίου έχει τελωνισθεί το αυτοκίνητο όχημα ή η βάση πλαισίου, στην οποία θα δηλούται: 1. Ότι φέρει ταχογράφο αναλογικού τύπου. 2. Ότι πληροί όλους τους όρους της έγκρισης τύπου του οχήματος.  3. Τα τεχνικά στοιχεία της παρ. 3 του άρθρου 2 του συγκεκριμένου οχήματος με αποτύπωμα του αριθμού πλαισίου. 2. Μετά την κατάθεση των δικαιολογητικών και χωρίς τη διενέργεια επιθεώρησης, εάν απαιτείται, θα ακολουθείται η διαδικασία της χορήγησης αριθμού κυκλοφορίας με κοινές κρατικές πινακίδες και στη συνέχεια εισαγωγή στο σύστημα ON LINE για τη καταχώρηση του αυτοκινήτου οχήματος ή της βάσης του πλαισίου και την έκδοση άδειας κυκλοφορίας. 3. Στην εκδιδόμενη άδεια κυκλοφορίας θα περιλαμβάνονται τα παρακάτω στοιχεία: α. Αριθμός κυκλοφορίας του αυτοκινήτου οχήματος ή της βάσης του πλαισίου (κοινές πινακίδες). β. Εργοστάσιο κατασκευής. γ. Αριθμός πλαισίου. δ. Τύπος κινητήρα. ε. Μικτό βάρος, όπου προβλέπεται. στ. Την ένδειξη χρήσης του αυτοκινήτου οχήματος ή της βάσης του πλαισίου (θα αναγράφεται, πάντοτε ΙΔΙΩΤΙΚΗ). 4. Μετά την προαναφερόμενη διαδικασία, θα εκδίδεται άδεια κυκλοφορίας και θα χορηγούνται κρατικές πινακίδες. Στην εκδιδόμενη άδεια κυκλοφορίας και στο σώμα αυτής θα αναγράφεται η ένδειξη «ΔΕΝ ΙΣΧΥΕΙ ΓΙΑ ΚΥΚΛΟΦΟΡΙΑ». 5. Η άδεια κυκλοφορίας και οι κρατικές πινακίδες, μετά την περαίωση της διαδικασίας ταξινόμησης, δεν θα χορηγούνται αλλά θα κρατούνται στο αρχείο της υπηρεσίας. (Μετά τη σελ. 208,9694) Σελ. 208,9695 Τεύχος-Σελ. Γενικά περί κυκλοφορίας αυτοκινήτων 21.Ε.α.340 6. Για την ταξινόμηση και τη χορήγηση άδειας κυκλοφορίας στα προαναφερόμενα αυτοκίνητα οχήματα και βάσεις πλαισίου, δεν θα ελέγχεται το νόμιμο της θέσης σε κυκλοφορία, από πλευράς δικαιώματος. Άρθρο 3 1. Όταν τα προαναφερόμενα αυτοκίνητα οχήματα ή βάσεις πλαισίου μεταβιβάζονται προς τρίτους, ο φάκελος που έχει σχηματισθεί μαζί με την άδεια κυκλοφορίας και τις κρατικές πινακίδες, αποστέλλονται στην αρμόδια νομαρχιακή υπηρεσία Μεταφορών και Επικοινωνιών, όπου είναι κάτοικος ή έχει την έδρα η επιχείρηση του προσώπου στο οποίο μεταβιβάζεται το αυτοκίνητο όχημα ή οι βάσεις πλαισίου. 2. Επιτρέπεται η ταξινόμηση και η έκδοση αδειών κυκλοφορίας, σε αυτοκίνητα οχήματα ή βάσεις πλαισίου και στα πρόσωπα εκείνα που θα υποβάλουν δικαιολογητικά μέχρι 5.5.2006, υπό την προϋπόθεση, ότι το πιστοποιητικό ταξινόμησης αυτών θα έχει εκδοθεί μέχρι 29.4.2006. Στη περίπτωση αυτή ανεξάρτητα, αν στο σύστημα ON LINE η καταχώρηση και έκδοση της άδειας κυκλοφορίας έγινε μετά την 28.4.2006 και πάντως όχι πέραν της 5.5.2006, σαν ημερομηνία πρώτης (1ης) άδειας κυκλοφορίας, θα τίθεται η 28.4.2006. 3. Ημερομηνία πρώτης (1ης) άδειας κυκλοφορίας του αυτοκινήτου οχήματος ή της βάσης πλαισίου, στην εκδιδόμενη άδεια κυκλοφορίας, ύστερα από μεταβίβαση θα αναγράφεται η αρχική ημερομηνία καταχώρησης στο σύστημα ON LINE. 4. Κατά τη μεταβίβαση των προαναφερομένων αυτοκινήτων οχημάτων ή βάσεων πλαισίου, σε πρόσωπα τα οποία δικαιούνται να τα θέσουν σε κυκλοφορία, θα ακολουθούνται οι εκάστοτε ισχύουσες διατάξεις, ανάλογα με τη χρήση και τη κατηγορία των αυτοκινήτων οχημάτων. Στην άδεια που θα εκδίδεται στο νέο πρόσωπο, σαν ημερομηνία πρώτης κυκλοφορίας, θα αναγράφεται η ημερομηνία που έχει καταχωρηθεί στο σύστημα ON LINE και στον κωδικό χαρακτηρισμού σαν «ΚΑΙΝΟΥΡΓΙΟ Ή ΜΕΤΑΧΕΙΡΙΣΜΕΝΟ» θα αναγράφεται η ένδειξη «ΚΑΙΝΟΥΡΓΙΟ». Σελ. 208,9696 Τεύχος-Σελ. Άρθρο 4. 1. Κατά την ταξινόμηση και την έκδοση της άδειας κυκλοφορίας, δεν θα καταβάλλονται τα αναλογούντα τέλη κυκλοφορίας, τέλη ταξινόμησης, τέλος αδείας αυτοκινήτου οχήματος και η εισφορά του ν. 1959/1991. 2. Οι παραπάνω προβλεπόμενες οικονομικές επιβαρύνσεις θα καταβάλλονται, όταν αυτά μεταβιβασθούν και επανακυκλοφορήσουν, ανάλογα και με τη χρήση αυτών.  Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.  21.Ε.α.340 Γενικά περί κυκλοφορίας αυτοκινήτων 